Read in English . Sa Mejju ta' din is-sena, kien hemm 405 kawżi pendenti quddiem il-Qorti tal-Maġistrati t'Għawdex. Din l-informazzjoni taha l-Ministru għall-Ġustizzja Edward Zammit Lewis meta ġie mistoqsi dwar dan fil-Parlament mill-Kelliem tal-Oppożizzjoni għall-Ġustizzja Jason Azzopardi. Dr Azzopardi staqsa wkoll kemm ilhom pendenti dawn il-kawżi u quddiem liema maġistrat jinsabu. Fil-każ ta' inkjesti maġisterjali Żewġ maġistrati b'aktar minn 100 inkjesta pendenti f'Għawdex L-aktar maġistrat li għandha kawżi pendenti hija l-Maġistrat Brigitte Sultana, b'175 każ. Il-Maġistrat Monica Vella għandha 147 każ pendenti quddiemha, filwaqt li l-Maġistrat Simone Grech għandha 83 kawża pendenti quddiemha. L-iżjed kawżi pendenti li ilhom, imorru lura għall-1973. Dawn iż-żewġ każijiet qegħdin jidhru quddiem il-Maġistrat Simone Grech. L-eqdem kawża pendenti quddiem il-Maġistrat Monica Vella hija mill-1984, filwaqt li quddiem il-Maġistrat Brigitte Sultana, l-eqdem kawża pendenti hija mill-1990. L-aktar li għandhom kawżi pendenti l-Maġistrati Monica Vella u Simone Grech huwa mill-2018, bi 23 kawża u 13-il kawża rispettivament. Fil-każ tal-Maġistrat Brigitte Sultana, hemm 74 kawża pendenti mill-2019. Id-Deputat Chris Said f'Novembru li għadda Il-kawżi fil-Qorti t'Għawdex jinsabu fil-limbu – Said .td_uid_3_5f68961f71404_rand.td-a-rec-img{text-align:left}.td_uid_3_5f68961f71404_rand.td-a-rec-img img{margin:0 auto 0 0}